28/09/2010 | Administración LocalMunicipal
Sada
Secretaría
Bases da convocatoria do proceso selectivo para a contratación laboral temporal dunha praza de animador de tempo libre

1ª.- Obxecto da convocatoria.- A provisión polo procedemento selectivo de concurso-oposición libre dunha praza de Animador de animador de tempo libre para o Servizo de Xuventude do Concello de Sada, en réxime de contratación laboral temporal na modalidade de interinidade para a substitución transitoria do titular do posto, segundo o artigo 4 do Real Decreto 2720/1998, de 18 de decembro, polo que se desenvolve o artigo 15 do Estatuto dos Traballadores en materia de contratación de duración determinada.- A contratación finalizará no momento de reincorporación do titular do posto. As retribucións serán as correspondentes ó posto de animador de tempo libre. Funcións: Dinamización e desenvolvemento de actividades socioculturais de carácter educativo, formativo e integrador, organización de actividades de animación e condución de grupos. Características de xornada: Xornada partida 2ª.- Requisitos.- Para ser admitidos, os aspirantes haberán de reunir, con referencia ao último día do prazo de presentación de instancias, os seguintes requisitos: a) Ser español ou nacional doutro Estado membro da Unión Europea, estes últimos, de acordo co disposto no artigo 57 da Lei 7/2007, do 12 de abril, do Estatuto Básico do Empregado Público.- b) Ter cumpridos 16 anos de idade e non exceder a idade máxima de xubilación forzosa. c) Estar en posesión do título de graduado escolar, graduado en educación secundaria obrigatoria, formación profesional de primeiro grao ou equivalente.- d)) Non ter sido separado mediante expediente disciplinario do servizo de calquera das Administracións Públicas, nin estar inhabilitado ou incurso en causa de incapacidade ou incompatibilidade para o exercicio de funcións públicas.- e) Non padecer enfermidade ou eiva física que impida o desempeño das correspondentes funcións.- 3ª.- Presentación de instancias.- As instancias, dirixidas ó señor Alcalde-Presidente, presentaranse no Rexistro Xeral do Concello, sito na Avda. da Mariña 25, 15160 Sada, en horas de oficina, ou na forma prevista no artigo 38.4 da Lei 30/1992, de 26 de novembro, do réxime xurídico das Administracións Públicas e Procedemento Administrativo Común (tendo que anunciarse dita presentación vía fax ó número 981 623655), no prazo de QUINCE (15) días naturais a partir do seguinte ó de publicación das bases da convocatoria no Boletín Oficial da Provincia da Coruña. As persoas aspirantes farán constar na instancia que reúnen todos os requisitos sinalados na Base 2ª, e achegarán: - Xustificante de pago da cantidade de 10 euros en concepto de taxas de participación no proceso selectivo, que se pagará en calquera das seguintes contas bancarias do concello, indicando como concepto: TAXAS PS 18/10.- CAIXAGALICIA: 2091/0035/83/3110000028 BANCO DE GALICIA: 0075/8989/13/0600093769. As taxas só se devolverán no caso de que o aspirante non sexa admitido ao proceso selectivo. - Fotocopia simple do D. N. I. - Relación dos méritos alegados para a súa avaliación na fase do concurso, xunto cos documentos acreditativos correspondentes, segundo o establecido na Base 6ª, en orixinal ou fotocopia autorizada por fedatario público. Non se tomarán en consideración nin serán valorados os méritos que non queden debidamente acreditados, en todos os seus extremos, no momento da presentación da instancia. - No caso de posuílo e ós efectos de exención da realización do exercicio de coñecemento de lingua galega: Fotocopia compulsada do título de iniciación de lingua galega, CELGA 2 ou superior.- 4ª.- Admisión de aspirantes.- Para ser admitido á selección bastará con que os aspirantes manifesten nas súas instancias que reúnen todas e cada unha das condicións esixidas na Base 2ª. Rematado o prazo de presentación de instancias, aprobarase a lista provisional de admitidos e excluídos, que se fará publica no Taboleiro de anuncios do Concello, concedéndose un prazo de dez días naturais para efectos de reclamacións. De non existir reclamacións no devandito prazo, a lista elevarase automaticamente a definitiva. Na mesma resolución o Alcalde determinará a composición do Tribunal cualificador e a data e hora de celebración do concurso.5ª.- Tribunal cualificador.- Estará composto por un Presidente, un Secretario e tres vogais. A designación dos seus membros, titulares e suplentes, farase na resolución da Alcaldía pola que se aprobe a listaxe definitiva de persoas admitidas e excluídas. Todos os membros deberán contar con titulación de nivel igual ou superior á esixida para o acceso á praza.- O Tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases.- A efectos de percepción de asistencias, o Tribunal terá a categoría terceira das sinaladas no Real Decreto 462/2002.- 6ª.- Contido, desenvolvemento e cualificación do proceso selectivo.- 6ª.1) Fase de concurso.- Consistirá na valoración dos méritos alegados e acreditados polos aspirantes segundo o seguinte baremo ata unha valoración máxima de 10 puntos: A) Experiencia profesional (como funcionario ou contratado laboral): A.1.- Servizos prestados a xornada completa en postos de igual categoría e natureza na Administración Local: 0,30 puntos por mes de servizo ou fracción superior ós 15 días.- A.2.- Servizos prestados a xornada completa en postos de igual categoría e natureza na empresa privada: 0,15 puntos por mes de servizo ou fracción superior ós 15 días.- A valoración conxunta dos anteriores apartados non poderá exceder de 5,5 puntos. B) Formación: Valorarase ata o máximo de 4,5 puntos. B.1.- Cursos de formación e perfeccionamento recibidos, directamente relacionados cos traballos propios da categoría, impartidos por Organismos e Institucións Oficiais dependentes das Administracións públicas e Colexios profesionais. (valorable ata un máximo de 2,5 puntos): -Cursos de menos de 20 horas: 0,05 puntos.- -Cursos de 20 a 50 horas: 0,15 puntos.- -Cursos de 51 a 100 horas: 0,25 puntos.- -Cursos de máis de 100 horas: 0,50 puntos.- B.2.- Coñecementos de informática (valorable ata un máximo de 0,5 puntos): -Cursos de ata 25 horas: 0,05 puntos.- -Cursos de 26 a 100 horas: 0,15 puntos.- -Cursos de máis de 100 horas: 0,25 puntos.- Só se valorará os cursos de maior nivel dentro de cada categoría.- B.3 Titulacións: Valorarase ata un máximo de 1,5 puntos. -Curso de monitor de actividades de tempo libre: 0,25 puntos.- -Curso de director de actividades de tempo libre: 0,50 puntos.- -Técnico superior de animación socio-cultural: 1 punto.- -Técnico superior de actividades físicas y animación deportiva (TAFAD): 1 punto.- Os méritos do apartado A) acreditaranse mediante certificación de servizos prestados expedido polo funcionario competente ou no seu defecto certificado de vida laboral, ben en orixinal ou ben en fotocopia cotexada ou compulsada ao que se deberán achegar os contratos laborais ou no seu caso certificado de empresa.- Os méritos do apartado B) acreditaranse mediante orixinal ou copia compulsada dos correspondentes certificados ou diplomas. No caso de non reflectir o número de horas, (nos supostos B.1 e B.2), computarán pola puntuación mínima.- 6ª.2) Fase de oposición.- Consistirá na realización dos seguintes exercicios: 1º exercicio: obrigatorio e eliminatorio consistirá na realización dun cuestionario tipo test elaborado polo tribunal antes da súa realización de cincuenta (50) preguntas máis catro de reserva con catro respostas alternativas das que só unha será a correcta, sobre o temario establecido como anexo I a estas bases, a realizar nun tempo máximo dunha hora e media. Este exercicio valorarase sobre 30 puntos, sendo necesario para superalo acadar a puntuación de 15 puntos.- 2º exercicio: coñecemento da lingua galega consistirá na tradución dun texto seleccionado polo tribunal de castelán a galego, a realizar nun tempo máxima de media hora. A valoración deste exercicio será de apto ou non apto. Terá carácter eliminatorio e será obrigatoria a súa realización para aquelas persoas aspirantes que non acreditaran no prazo de presentación de instancias o título acreditativo de coñecemento da lingua establecido na base 3ª. Na realización e corrección dos exercicios o tribunal garantirá o anonimato das persoas aspirantes.6ª.3) Cualificación definitiva.- A cualificación final do proceso selectivo será a suma total das puntuacións obtidas na fase de concurso e na fase de oposición.- De producirse empate na puntuación final, dirimirase a favor da maior puntuación obtida na fase de oposición e de persistir o mesmo a puntuación obtida en cada apartado e subapartado da fase de concurso, pola orde en que se reflicte nestas bases.- 7ª.- Resultados da selección.- O Tribunal publicará no Taboleiro de Edictos da Corporación, no mesmo día en que se acorde, a relación de puntuacións outorgadas e elevará á Alcaldía proposta de contratación a favor do aspirante posuidor da puntuación máis alta, xunto coa acta da sesión, que incluirá unha lista formada polo resto de solicitantes non seleccionados, por orde de puntuación, para cubrir posibles vacantes que puideran producirse no período de duración desta contratación. Non se poderá declarar superado o proceso selectivo por un número de persoas aspirantes superior ó de prazas convocadas 8ª.- Presentación de documentos e formalización do contrato.- No prazo de TRES días naturais a contar desde a publicación do resultado do concurso, o aspirante seleccionado deberá xustificar que reúne os requisitos esixidos na convocatoria, presentando os documentos seguintes: • Certificado médico de non padecer enfermidade ou eiva física que impida o normal desenvolvemento das tarefas correspondentes. • Declaración xurada de non ter sido separado mediante expediente disciplinario do servizo do Estado, Comunidades Autónomas e Entidades Locais, nin atoparse inhabilitado para o exercicio das funcións públicas. • Copia compulsada do título esixido nas presentes bases. Noutro caso, salvo causa de forza maior, quedarán anuladas todas as súas actuacións, sen prexuízo das responsabilidades en que incorrera por falsidade. Cumpridos os requisitos sinalados, a Alcaldía procederá a formalizar o correspondente contrato, para o que será debidamente notificado o aspirante seleccionado. Ata a formalización do contrato, o seleccionado non terá dereito a percepción económica algunha.9ª.-Recursos.- Esta convocatoria, as súas bases e cantos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida pola Lei 30/1992, de 26 de novembro. COMÚN 1. A Constitución Española de 1978. Principios xerais. Características e estrutura.2. O Estatuto de Autonomía de Galicia. Principios xerais. Características e estrutura.3. Sometemento da Administración á Lei e ó Dereito. Fontes do Dereito público. A lei. Clases de leis.4. O interesado. Concepto e clases. A capacidade do interesado e as súas causas modificativas. Colaboración e participación dos cidadáns. Dereitos dos cidadás nas súas relacións coa Administración Pública.5. O Procedemento Administrativo Común: as súas fases. O réxime do silencio administrativo. O acto administrativo. Concepto. Clases de actos. Elementos do acto administrativo. Eficacia e validez dos actos administrativos.6. Réxime Local español. Principios constitucionais e regulación xurídica. Organización e competencias municipais/provinciais.7. Ordenanzas e Regulamentos das Entidades Locais. Clases. Procedemento de elaboración e aprobación.8. Persoal ao servizo da Entidade Local. A función pública local: organización, selección e situacións administrativas. O persoal laboral. Dereitos e deberes do persoal ao servizo dos entes locais. Responsabilidade. Réxime disciplinario. O sistema de Seguridade Social do persoal ao servizo das entidades locais.9. O orzamento local. Elaboración, aprobación e execución orzamentaria. ESPECÍFICO 1. Historia da animación en España 2. Concepto, historia e socioloxía do ocio. Educación para o ocio e tempo libre 3. A intervención na animación: definición, obxectivos, funcións e etapas.4. Planificación e avaliación de proxectos de lecer e tempo libre 5. Metodoloxía e recursos na planificación do tempo libre 6. Tipos de grupo, dinámicas de grupo. Técnicas de grupo para a animación.7. Equipamentos culturais. Tipoloxía e funcións 8. O traballo do animador con infancia e mocidade desde as Administracións Públicas.9. Xogo e educación. Do xogo infantil ao xogo na idade adulta.10. Rede Galega de Información e Documentación Xuvenil. Funcionamento e estructura da Rede.11. Lei galega en materia de xuventude 12. O asociacionismo e voluntariado en Galicia 13. O Concello de Sada. Organización interna, distribución de competencias. Dependencias e servizos. As súas funcións e asentamentos.14. Coñecementos do municipio de Sada. Principais aspectos da súa historia, xeografía, cultura e festexos. Principias aspectos urbanísticos: as súas rúas, prazas e monumentos.15. Realidade sociocultural do Concello de Sada Dilixencia.- As presentes Bases foron aprobadas por resolución da Alcaldía desta data.- Sada, 21/09/2010. O Secretario, Asdo.: Emilio Seijo Frías.